OpenLLM-France/wikimedia huggingface dataset:
# Lucía Egaña

Lucía Egaña (Münster, 1979) és una artista xilena. Ha estudiat Belles Arts, Estètica i Documental, i és doctora en Comunicació Audiovisual. Forma part del claustre responsable de la direcció acadèmica del Programa d'Estudis Independents del MACBA.
Artista, escriptora i professora, Lucía Egaña, que va créixer a Xile i és de nacionalitat xilena, va ser, a principis del decenni del 2000, a Barcelona, una de les protagonistes del moviment anomenat postporno, el qual ha cartografiat a l'assaig Atrincheradas en la carne (2018). En la seva pràctica artística, sempre relacionada amb el feminisme i la lluita social, utilitza mitjans diversos i híbrids: collage, reutilització de residus, instal·lacions, muntatges sonors, vídeo… Mi sexualidad es una creación artística (2011) és un dels seus documentals que ha tingut més ressò internacional. Porno vegetal (2007) juga amb l'erotització d'objectes i gestos quotidians, i així posa en qüestió la sexualitat localitzada només en certes parts del cos. Petro-Porn (2017), realitzat en col·laboració amb Isabel Torres i Ana Edwards, sexualitza el paisatge, assimilant l'extracció petrolífera amb la penetració de la terra-cos. Denuncia, així, l'imperialisme del model capitalista nord-americà i europeu, i la destrucció de la biodiversitat per la sobreexplotació del planeta en mans humanes.

## Referències

* ↑ «Lucía Egaña». [Consulta: 21 desembre 2019].
* ↑ «FEMINISMES! Exposicions». CCCB, 2019. [Consulta: 20 desembre 2019].
# Rostroconquis

Els rostroconquis (Rostroconchia) són una classe de mol·luscs extints que van viure des del Cambrià primerenc fins al Permià tardà. Inicialment es creia que eren bivalves, però més tard es van classificar en la seva pròpia classe. Tenien una conquilla simple en estadi de larva, i d'adults eren pseudo-bivalves tancant el mant i el peu muscular. Els rostroconquis probablement eren sedentaris. Se'n coneixen unes 1.000 espècies.
Generalment eren petits, de menys de 2 cm de llargada però alguns del Devonià als Estats Units arribaven a fer 15 cm.

## Referències

* ↑ Pojeta, J., Runnegar, B., Morris, N. J., Newell, N. D. (1972). Rostroconchia: a new class of bivalved mollusks. Science 177 (4045): 264–267. doi:10.1126/science.177.4045.264
* PALAEOS, 2002, Rostroconchia. URL: http://www.palaeos.com/Invertebrates/Molluscs/BasalMollusca/Rostroconchia/Rostroconchia.html Arxivat 2009-03-02 a Wayback Machine.. Consulta: 16 de novembre de 2008.
# Riley Keough

Danielle Riley Keough (Santa Mònica, 29 de maig de 1989) és una actriu nord-americana. És filla de la cantautora Lisa Marie Presley i neta d'Elvis i Priscilla Presley.
És més coneguda per la seva participació en les pel·lícules Mad Max: fúria a la carretera (2015) i American Honey (2016), obtenint per aquesta última una nominació al Premi Independent Spirit a la millor actriu de repartiment. El 2016, Keough va protagonitzar la sèrie televisiva produïda per Steven Soderbergh The Girlfriend Experience, basada en el film homònim. Per la seva interpretació de Christine Reade —una estudiant de dret que treballa com a prostituta a les nits—, Keough va rebre una nominació al Globus d'Or en la categoria de millor actriu en minisèrie o telefilm. El 2018 va protagonitzar el film de suspens de Netflix Hold the Dark.

## Filmografia

* The Runaways (Floria Sigismondi, 2010)
* The Good Doctor (Lance Daly, 2011)
* Yellow (Nick Cassavetes, 2012)
* Kiss of the Damned (Alexandra Cassavetes, 2012)
* Magic Mike (Steven Soderbergh, 2012)
* Jack and Diane (Bradley Rust Gray, 2012)
* Mad Max: fúria a la carretera (George Miller, 2015)
* Dixieland (Hank Bedford, 2015)
* Lovesong (So Yong Kim, 2016)
* American Honey (Andrea Arnold, 2016)
* The Discovery (Charlie McDowell, 2017)
* It Comes at Night (Trey Edward Shults, 2017)
* Logan Lucky (Steven Soderbergh, 2017)
* Under the Silver Lake (David Robert Mitchell, 2018)
* The House That Jack Built (Lars von Trier, 2018)
* Hold the Dark (Jeremy Saulnier, 2018)
* The Lodge (Veronika Franz i Severin Fiala, 2019)

## Referències

* ↑ Crespo, Irene «Riley Keough, nieta de Elvis Presley e hijastra de Michael Jackson y Nicolas Cage». El País [Madrid], 24-09-2018. ISSN: 1134-6582.
* ↑ Freire, Juan Manuel. «CRÍTICA | 'Noche de lobos': un largo anticlímax», 28-09-2018. [Consulta: 29 agost 2019].
# Nurikabe

    Nurikabe (ぬりかべ) de Bakemono no e (化物之繪, c. 1700), Harry F. Bruning Col·lecció de llibres i manuscrits japonesos, Col·leccions especials de L. Tom Perry, Biblioteca Harold B. Lee, Universitat Brigham Young.Per al joc del mateix nom vegeu Nurikabe (joc).
El Nurikabe és un yokai (esperit japonès) invisible i amb forma de mur que apareix mentre algú camina barrant-li el pas.
# Luigi Chiarini

Luigi Chiarini (Roma, Itàlia, 1900 — 1975) va ser un escriptor, periodista, crític literari i director cinematogràfic italià.
Advocat de professió va fundar el Centro Sperimentale di Cinematografia així com les revistes Bianco e Nero (1937) i Rivista del Cinema Italiano (1952). Va realitzar diversos llargmetratges basats en obres literàries i va dirigir la Mostra Internacional d'Art Cinematogràfica de Venècia entre 1963 i 1968.

## Obres
### Pel·lícules

* Via delle Cinque Lune (1942)
* La Bella addormentata (1942)
* La Locandiera (1943)
* Ultimo amore (1946)
* Patto col diavolo (1948).

### Assaig

* Cinematografo (1935)
* Cinque capitoli sul film (1941)
* La regia (1946)
* Il film nella battaglia delle idee (1954)
* Cinema, quinto potere (1954)
* Panorama del cinema contemporaneo (1957)
* Art i tècnica del film (1967)

## Referències

* ↑ «Luigi Chiarini». Gran Enciclopèdia Catalana. Barcelona: Grup Enciclopèdia Catalana.
# Paul Biya

Paul Biya, de nom complet Paul Barthélemy Biya'a bi Mvondo (Mvomeka'a, 13 de febrer de 1933), és un polític camerunès que és President del Camerun des del 6 de novembre de 1982. Abans, des del 1975, fou Primer Ministre.
Els anys vuitanta, Biya va introduir algunes reformes polítiques, tot i sense sortir del règim de partit únic amb el qual controlava el país. A principis dels anys noranta, pressionat, va acceptar d'autoritzar els partits polítics i el 1992 va guanyar les seves primeres eleccions amb el 40% dels vots. Fou reelegit amb majories còmodes el 1997, el 2004 i el 2011, tot i que l'oposició i els governs d'Occident han denunciat irregularitats i frau en cada una d'aquestes convocatòries.
Biya ha mantingut una relació molt estreta amb França, l'antiga potència colonial del Camerun.
# Poder legislatiu

El poder legislatiu és un dels tres poders en què està dividit un Estat modern que viu en democràcia (juntament amb el poder executiu i el poder judicial). El poder legislatiu sovint recau sobre una assemblea de representants anomenada cos legislatiu. El terme legislatura es refereix al període de vigència d'un cos legislatiu.
Un cos legislatiu és un tipus d'assemblea deliberativa amb el poder de crear i aprovar lleis. Els cossos legislatius poden tenir diferents noms; els més comuns són parlament i congrés depenent de les seves funcions i de la forma de govern de l'Estat. En els sistemes parlamentaris el cos legislatiu és la branca suprema i la que nomena al representant del poder executiu. En els sistemes presidencialistes el cos legislatiu és una branca del govern amb igual poder però independent de l'executiu. A més de tenir la capacitat per a crear i aplicar les lleis, els cossos legislatius tenen l'autoritat per a incrementar els impostos, aprovar el pressupost de la nació així com altres propostes monetàries. Els cossos legislatius han d'aprovar una declaració de guerra o ratificar un tractat comercial entre estats independents.
El cos legislatiu d'un estat pot estar conformat per una o més cambres, assemblees que debaten i voten les lleis. La majoria dels cossos legislatius són unicamerals o bicamerals (constituïts per una cambra baixa i una cambra alta). En la majoria dels sistemes parlamentaris la cambra baixa és la més poderosa mentre que la cambra alta és només una assemblea de consell o revisió. No obstant això, en els sistemes presidencialistes, els poders de les dues cambres són similars o iguals. En les federacions la cambra alta sovint representa els estats, províncies, països o repúbliques que la constitueixen, mentre que la cambra baixa representa els ciutadans en circumscripcions de la mateixa grandària poblacional.

## Llista dels títols dels cossos legislatius

* Parlament (a la majoria de les repúbliques o monarquies parlamentàries)
* Congrés, Congrés General, Congrés Nacional o Congrés de la Unió (a la majoria de les repúbliques presidencialistes)
* Dieta
* Assemblea
* Assemblea Nacional (França i Quebec)
* Althing (Islàndia)
* Assemblea de la República (Portugal)
* Bundesrat i Bundestag, que podem traduir com a consell federal i dieta federal, respectivament (Alemanya)
* Corts Generals (Espanya)
* Eduskunta o Riksdag (Finlàndia i Suècia)
* Assemblea Federal (Rússia i Suïssa)
* Folketing (Dinamarca)
* Knesset (Israel)
* Yuan Legislatiu (Taiwan)
* Majles Al-Ummah (Kuwait)
* Oireachtas (Irlanda)
* Riigikogu (Estònia)
* Sajya Sabha/Lok Sabha (Índia)
* Sabor (Croàcia)
* Saeima (Letònia)
* Seimas (Lituània)
* Sejm (Polònia)
* Skupština (Sèrbia)
* Estates-General o Staten Generaal (Països Baixos)
* Storting (Noruega)
* Tynwald (Illa de Man)
* Verkhovna Rada (Ucraïna)

## Vegeu també

* Llista de legislatures per països
* Parlament de Catalunya
* Corts Valencianes
* Parlament de les Illes Balears
# Règim Especial de les Illes Balears

El Règim Especial de les Illes Balears, o simplement REB, és el règim jurídic que pretén dotar les illes d'un tractament fiscal que, tot reconeixent la insularitat, faciliti la competitivitat de l'economia balear i millori el finançament de les institucions locals, insulars i d'àmbit balear.

## Base jurídica

El Règim Especial de les Balears és un dret que emana directament de la Constitució Espanyola, que a l'article 138.1 fa referència explícita al “fet insular”, com un conjunt de factors que provoquen desequilibris i que s'han de compensar perquè l'Estat garanteixi la realització efectiva del principi de solidaritat (art.2).
La insularitat genera un conjunt de desavantatges que han de ser corregits i compensats. La pèrdua de competitivitat de l'economia, el risc d'un mal ús del territori i dels recursos, el perill de pèrdua de cohesió social i de qualitat de vida. El R.E.B. pretén ésser un instrument de compensació de totes aquestes desavantatges.

## Principis del REB

Garantir en condicions de preu i concurrència l'abastament de béns i serveis bàsics pel desenvolupament del sistema econòmic, la qualitat de vida de la població resident i dels visitants i especialment en el subministrament de recursos energètics i hídrics. Possibilitar l'accessibilitat dels ciutadans a tots el serveis bàsics implementant mesures pal·liatives contra la insularitat i la doble o triple insularitat de les Illes Balears. Fomentar la modernització del teixit econòmic cap a les noves tecnologies i la societat de la informació. Implementar mesures que garanteixin la sostenibilitat del recursos naturals de les Illes. Desenvolupar capacitats competitives en les activitats del medi rural i les indústries tradicionals per a garantir la seva permanència i creixement. Innovar, diversificar i la millora contínua en la qualitat del producte turístic, desestacionalizant la demanda.

## L'aprovació del REB

La proposició de llei de règim fiscal i econòmic especial de les Illes Balears s'aprovà el novembre de 1995. La llei va ser aprovada pel Parlament Espanyol el 27 d'abril de 1998, però les seves aplicacions concretes són pràcticament nul·les i de resultats imperceptibles.

## Referències

* ↑ ""Quaderns GADESO" 2 (juny 2001)
# Rius i Taulet

«Rius i Taulet» té aquests significats:
* Francesc de Paula Rius i Taulet (1883-1889): Advocat i polític català, fou alcalde de Barcelona entre 1858 i 1889.
* Monument a Rius i Taulet a Barcelona, obra de l'arquitecte Pere Falqués i l'escultor Manuel Fuxà realitzada el 1888.
* Plaça de Rius i Taulet de Barcelona: Antic nom de l'actual Plaça de la Vila de Gràcia situada al barri barceloní de Gràcia, batejada amb el nom de l'alcalde de Barcelona entre 1858 i 1889.
* Escola Rius i Taulet, escola a Vallcarca i els Penitents
# On és la pasta?

On és la pasta? (títol original: There Goes the Neighborhood) és una pel·lícula estatunidenca de comèdia de 1992, llançada com Paydirt en la majoria de països. Ha estat doblada al català.

## Argument

La pel·lícula explica una història d'un presoner moribund que li murmura la ubicació del seu botí al seu psicòleg Willis Embry, que es dirigeix als suburbis de Nova Jersey a trobar-lo.

## Repartiment

* Jeff Daniels Willis Embry.
* Catherine O'Hara: Jessie Lodge.
* Hector Elizondo: Norman Ru·tledge.
* Rhea Perlman: Lydia Nunn.
* Judith Ivey: Peedi Rutledge.
* Harris Yulin: Marvin Boyd.
* Jonathan Banks: Handsome Harry.
* Dabney Coleman: Jeffrey Babitt.
* Chazz Palminteri: Lyle Corrente..
* Richard Portnow: Marty Rollins.
* Jeremy Piven: Albert Lodge.
* Heidi Zeigler: Swan Babitt.

## Referències

* ↑ «On és la pasta?». esadir.cat.
* ↑ «There Goes the Neighborhood». The New York Times.
# Marià Bordas i Flaquer

Marià Bordas i Flaquer (Barcelona, 1879 - 1938) fou un advocat i polític català.

## Biografia

Era fill de l'editor pontifici Jeroni Bordas. Era membre de Comunió Tradicionalista i fou un dels principals dirigents carlins de Barcelona amb Miquel Junyent i Rovira, així com vicepresident del Banc Català Hipotecari i secretari del consell d'administració del Banco Catalán i de la Federación Nacional Vitícola de Destilerías Cooperativas.
El 1906 participà en el Primer Congrés Internacional de la Llengua Catalana. A les eleccions generals espanyoles de 1907 fou elegit diputat dins les llistes de Solidaritat Catalana pel districte de Berga i fou tinent d'alcalde de Barcelona a les eleccions municipals de 1920. Col·laborava a El Correo Catalán i era membre de la Societat Econòmica Barcelonesa d'Amics del País.
Fou pare del religiós salesià Xavier Bordas i Piferrer, assassinat el 22 de juliol de 1936 i beatificat l'11 de març de 2001 per Joan Pau II.

## Obres

* La verdad de lo de Ezquioga (1933)

## Referències

* ↑ Julià Cèlia Canyelles. Els governs de la ciutat de Barcelona (1875-1930). Ajuntament de Barcelona, 2013, p. 123. ISBN 978-84-9850-461-3.

## Enllaços externs

* Fitxa del Congrés dels Diputats (castellà)
* Llista dels Participants al Primer Congrés Internacional de la Llengua Catalana
# Léo Corin

Léo Corin (Lieja, 11 de juny de 1941) fou un jugador belga de billar de les dècades de 1970 i 1980. Destacà en la disciplina de billar artístic, essent múltiple campió del Món i d'Europa.

## Palmarès

Font:
* Campionat del Món de billar artístic: 1972, 1973, 1975, 1983 1980, 1988, 1974, 1979, 1984
* Campionat del Món de billar de carambola quadre 71/2: 1977
* Campionat d'Europa de billar artístic: 1980, 1983, 1985, 1990 1980, 1988 1974, 1979, 1984
* Campionat d'Europa de billar pentatló de nacions: 1969 1979
* Campionat de Bèlgica de billar artístic: 7 cops campió
* Campionat del Món de billar de carambola lliure junior: 1959

## Referències

* ↑ Palmarès Confédération International de Billard Artistique. 2016-11-30
* ↑ Palmarès Kozoom. 2016-11-25
# Pedrera del Tercio

La Pedrera del Tercio es troba al Parc de la Serralada Litoral, la qual és una pedrera no gaire gran i amb una forma un xic atípica.

## Descripció

És formada per un tall vertical i angost a la muntanya, amb una boca d'entrada d'uns vuit metres i que s'eixampla una mica a l'interior. No se sap d'on li ve el seu nom, encara que sembla relacionat amb el típic sistema de repartiment de beneficis per terços.
D'aquesta pedrera van sortir una bona part de les llambordes dels carrers de Barcelona. No és l'única pedrera d'aquesta zona, però sí que és la més gran. La cicatriu de la muntanya ja és visible tot pujant per la riera de Teià.
Al voltant resten les runes de diverses construccions relacionades amb l'explotació: a peu de pista i un xic abans d'arribar a la pedrera, hi ha la farga, on encara es pot veure l'arc metàl·lic de la boca de la xemeneia. Passada la pedrera, hi ha dues entrades a la cova artificial que feia de polvorí (la de la dreta, amb volta de canó de peces de ceràmica).

## Accés

És ubicada a Teià: pujant des de Teià cap al Sagrat Cor de Teià i un cop passat aquest, trobarem una pista planera a mà esquerra i que porta directament a la pedrera, situada a uns 240 metres del trencall. Coordenades: x=443365 y=4596092 z=319.

## Referències

* 1 2 3 4 5 Triquell i Salomé, Adrià, 2012. Parc de la Serralada Litoral (Història i Itineraris). Editorial Piolet, Barcelona. ISBN 9788415075615. Pàg. 166.

## Enllaços externs

* Llibre-Guia de la Serralada Litoral - Història i itineraris Arxivat 2015-11-17 a Wayback Machine. (català)
* Wikiloc (català)
# Polla de les Moluques

La polla de les Moluques (Amaurornis moluccana) és una espècie d'ocell de la família dels ràl·lids (Rallidae) que habita zones humides a les illes Sangihe, Moluques, Misool, nord i sud de Nova Guinea, Biak, Arxipèlag de Bismarck, Illes Salomó, i zona nord, est i nord-est d'Austràlia.

## Referències

* ↑ «Polla de les Moluques». Cercaterm. TERMCAT, Centre de Terminologia. Rev. 20/11/2023(català)
# Saint-Quentin-de-Blavou

Saint-Quentin-de-Blavou és una municipi francès situat al departament de l'Orne, a la regió de Normandia.

## Geografia

El municipi està situat a 48° 28′ 16″ de latitud nord i 0° 25′ 05″ de longitud est. Està entre 150 i 215 metres sobre el nivell del mar. El municipi té 6,46 km². Està dins el Cantó de Pervenchères, al districte de Montagne-au-Perche. Forma part de la Comunitat de comunes del Pays de Pervenchères. El seu codi postal és el 61360.

## Demografia

1793 - 308 habitants 1841 - 303 habitants 1891 - 190 habitants 1946 - 131 habitants 1962 - 116 habitants 1975 - 77 habitants 1999 - 78 habitants
# Riurós

«Riurós» té aquests significats:
* Reirós o Roirós o Riurós, llogaret del terme d'Oms, al Rosselló
* Reirós o Roirós o Riurós, veïnat del terme de Sant Llorenç de Cerdans, al Vallespir
# Mas d'en Dimas

El Mas d'en Dimas és una masia de Vilanova i la Geltrú (Garraf) protegida com a Bé Cultural d'Interès Local.

## Descripció

Es tracta d'un edifici unifamiliar aïllat amb jardí al voltant.
L'immoble és de planta en forma de creu compost de planta baixa, pis i golfes amb coberta a vuit vessants en el cos quadrangular central, del que sobresurt una torratxa de planta quadrada i coberta de pavelló. La coberta plana és accessible als quatre cossos perimetrals adossats a les cares del cos central. Les crugies són perpendiculars a la façana principal, amb vestíbul central, sala de distribució i escala principal lateral.Trobem una escala secundària central d'accés a la torratxa de la planta golfa.
Les parets de càrrega són de paredat comú i totxo. Els forjats són de biga de fusta i revoltó. L'escala és de volta a la catalana.
Les façanes es componen simètricament sobre eixos verticals. Les obertures són amb llinda. Trobem dues galeries amb llinda de tres vanos amb columnetes i capitells. Hi ha una motllura perimetral a l'alçada dels forjats. La façana principal presenta pilastres amb capitell, portal d'entrada i balcó amb llinda. La torratxa té quatre frontons triangulars a la torratxa amb ull de bou.

## Història

El seu primer propietari va ser Dimes Inglada, que l'any 1874 era comandant de la Milícia.

## Referències

* 1 2 3 4 «Mas d'en Dimas». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 novembre 2017].
* ↑ Roig i Estradé, Pau; Carbonell i Virella, Vicenç. Masies del Garraf. 1. Vilanova i la Geltrú: El Cep i la Nansa, ©1998-2008, p. 30-31. ISBN 84-85960-24-6.
* ↑ Carbonell i Virella, Vicenç; Castells i Urgellès, Alfred; Sabater i Navarro, Josep Maria. El Molí de vent, l'Aragai, la Collada-Els Sis Camins. 6. Vilanova i la Geltrú: Ajuntament de Vilanova i la Geltrú, 2002, p. 29-30 (Els carrers de Vilanova i la Geltrú).
# Luv Your Life

Luv Your Life és el tercer senzill de l'àlbum Diorama del grup de música rock Silverchair. El seu llançament es va produir el 2002 juntament amb un videoclip d'animació.
Es tracta del seu primer videoclip d'animació, en el qual hi apareixen els membres del grup representats per personatges animats. El motiu principal recau en què durant aquesta època, Daniel Johns estava incapacitat a causa d'una artritis reactiva que l'obligava a descansar i a fer un dur tractament. En el videoclip, dirigit per Steve Scott i James Littlemore, es pot comprovar com els personatges que representen a Chris Joannou i Ben Gillies estan més reeixits i els seus moviments són més reals que els de Daniel Johns, a causa del fet que el bateria i el baix del grup van participar en algunes captures de moviment per realitzar el vídeo.

## Llista de cançons

CD Senzill AUS (ELEVENCD10)
* "Luv Your Life"
* "The Greatest View" (a Rove Live)
* "Without You" (a Rove Live)
* "Rove Live interview with Daniel Johns (audio)"
* "Rove Live interview with Daniel Johns (video)"
* Excepte la primera cançons, les altres es van gravar en el convert Rove Live celebrat el 2 d'abril de 2002.
Promo vinil 7" AUS (500 còpies) (ELEVENV10)
* "Luv Your Life"
* "Luv Your Life (Van Dyke Parks Premix)"
CD Senzill UK (7567853812)
* "Luv Your Life"
* "Asylum"
* "Hollywood"
* "Ramble"

## Enllaços externs

* Luv Your Life a YouTube
# Léo Dubois

Léo Dubois (nascut el 14 de setembre de 1994) és futbolista professional francés que juga de lateral dret per l'Olympique de Lió de la lliga francesa i per l'equip nacional francés.

## Referències

* ↑ «France - L. Dubois - Profile with news, career statistics and history - Soccerway». soccerway.com. [Consulta: 4 juliol 2015].

## Enllaços externs

* Léo Dubois, Fitxa a Soccerway
* Léo Dubois a National-Football-Teams.com (anglès)
# Penrith Panthers

Els Penrith Panthers són un club professional de rugbi a 13 australià amb seu a Penrith, Sydney. El club juga a la National Rugby League (NRL).

## Enllaços externs

* (anglès) Web oficial
# Podlesni (Vorónej)

* Per a altres significats, vegeu «Podlesni».
Podlesni (en rus: Подлесный) és un poble (un possiólok) de l'óblast de Vorónej, a Rússia, segons el cens del 2010 tenia 2.460 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова